
Mozete li mi objasniti kako da prepoznam mladjak?


* 
* 
* 
* 
* 
* 
* 

 
Šta je mlađak i kako ga prepoznati?

Šerijatski način utvrđivanja nastupanja mjeseca je viđenjem mladog mjeseca od strane onoga u čiju se vjeru i vid ne sumnja. Ukoliko se mladi mjesec vidi, muslimani su dužni raditi po tome; tj da zaposte ako se radi o mladom mjesecu ***[Ramazana](https://pitajucene.com/search/ramaza/questions/ "Pretraži pitanja o ramazanu")***, odnosno da prekinu ***[post](https://pitajucene.com/search/post/questions/ "Pretraži pitanja o postu")*** ukoliko se radi o mladom mjesecu ševvala.


Nije dozvoljeno povoditi se za proračunima svemirskih opservatorija ukoliko se ne radi o njihovom viđenju. Međutim ukoliko je mjesec viđen u tim opservatorijima, onda se to uzima u obzir zbog hadisa Poslanika, sallallahu ‘alejhi ve sellem, u kojem je rekao: “Kada ga vidite (mladi mjesec) postite, a kada ga (ponovo) vidite, iftarite se.” (Buharija, poglavlje:”Post”, 1900; Muslim, poglavlje: “Post”, 8/1080; od Ibn Omera, radijallahu anhu, i Muslima, 20/1081; od Ebu Hurejre, radijallahu anhu. )


Pored toga, rad i oslanjanje na sam proračun nije dozvoljen.


Korištenje teleskopa (dalekozor kojim bi se bolje vidio mladi mjesec) je dozvoljen, ali nije ***[vadžib](https://pitajucene.com/search/vad%C5%BEib/answers/ "Pretraži odgovore za termin \'vadžib\'")*** (stroga vjerska dužnost). Iz Sunneta je jasno da se pod viđenjem mlađaka misli na prirodno viđenje; nikakvo drugo. Ako bi ga neko, kome se vjeruje, koristio i tako vidio mlađak onda bi se trebalo raditi po tom viđenju. Muslimani su to praktikovali; u tridesetoj noći ša’bana i ramazana su se penjali na munare i teleskopom isčekivali mjesec. Ukratko, kada god i na koji god način se dokaže viđenje mlađaka, dužnost je raditi po tom viđenju zbog hadisa Poslanika, sallallahu ‘alejhi ve sellem: “Kada ga vidite (mladi mjesec) postite, a kada ga (ponovo) vidite, iftarite se.” (Buharija, poglavlje:”Post”, 1900; Muslim, poglavlje: “Post”, 8/1080; od Ibn Omera, radijallahu anhu, i Muslima, 20/1081; od Ebu Hurejre, radijallahu anhu.  Šejh ***[Ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")***, “Kitabud – da’ve”, 5, 2/150.)   


ŠEJH IBN USEJMIN


